**Likumprojekta "Grozījumi likumā "Par kultūras pieminekļu aizsardzību"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi likumā "Par kultūras pieminekļu aizsardzību"" paredz precizēt regulējumu attiecībā uz apgrūtinājuma – kultūras pieminekļa statuss – reģistrēšanu, nosakot, ka turpmāk šie apgrūtinājumi tiks reģistrēti Kadastra informācijas sistēmā. Zemesgrāmatu nodaļas tiesnesis, izskatot nostiprinājuma lūgumu, pēc tiešsaistē saņemtajiem Kadastra informācijas sistēmas datiem pārliecināsies, vai nekustamā īpašuma sastāvā nav nekustamā īpašuma objekts, kuram reģistrēts apgrūtinājums – Valsts aizsargājamais kultūras piemineklis. Likumprojekts stāsies spēkā 2019.gada 1.decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2015. gada 20. novembra rīkojumu Nr. 734 apstiprināta Koncepcija par Nekustamā īpašuma valsts kadastra informācijas un Valsts vienotās datorizētās zemesgrāmatas vienotas sistēmas izveidi (turpmāk – Koncepcija), paredzot Tieslietu ministrijai uzdevumu līdz 2016. gada 15. novembrim iesniegt Ministru kabinetā šā rīkojuma 1. punktā minētā koncepcijas risinājuma varianta īstenošanai nepieciešamos grozījumus normatīvajos aktos.Ņemot vērā, ka atbalstītā Koncepcijas risinājuma varianta pilnīga ieviešana ir saistīta ar vairākiem savstarpēji saistītiem pasākumiem, piemēram, izstrādājama jauna Kadastra informācijas sistēma, Kadastra informācijas sistēmu balstot nevis uz kadastra objektu un nekustamā īpašuma reģistrāciju, bet tikai uz kadastra objektu reģistrāciju, ar tieslietu ministra 2016. gada 5. februāra rīkojumu Nr. 1-1/45 "Par Koncepcijas par Nekustamā īpašuma valsts kadastra informācijas un Valsts vienotās datorizētās zemesgrāmatas vienotas sistēmas izveidi ieviešanu" apstiprināti principi, kas piemērojami ieviešot Koncepciju, un uzdots darba grupai izvērtēt ar rīkojumu apstiprināto procedūru sarakstu, vērtējot tās kā īstermiņā vai ilgtermiņā īstenojamās procedūras. Balstoties uz darba grupas secinājumiem par īstermiņa īstenojamām procedūrām, sagatavots likumprojekts "Grozījumi Zemesgrāmatu likumā" un ar to saistītie likumprojekti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts kontrole 2010. gada 1. aprīļa revīzijas ziņojumā Nr. 5.1-2-15/2009 "Valsts zemes dienesta sniegto pakalpojumu pieejamība, kvalitāte un atbilstība normatīvo aktu prasībām" konstatēja, ka Nekustamā īpašuma valsts kadastra informācijas sistēmā (turpmāk – Kadastra informācijas sistēma) un Valsts vienotajā datorizētajā zemesgrāmatā (turpmāk – Datorizētā zemesgrāmata) reģistrētie dati nav pilnīgi, savstarpēji atbilstoši un pareizi, uzdodot Tieslietu ministrijai izstrādāt pasākumu plānu, iesaistot arī atbildīgās institūcijas, lai konstatētu un labotu neatbilstošos un kļūdainos ierakstus informācijas sistēmās un novērstu turpmāk to rašanās cēloņus.Lai uzsāktu Valsts kontroles dotā uzdevuma izpildi, Tieslietu ministrija izstrādāja un virzīja vienotā paketē grozījumus vairākos likumos – Nekustamā īpašuma valsts kadastra likumā (turpmāk – Kadastra likums), Zemesgrāmatu likumā un likumā "Par nekustamā īpašuma ierakstīšanu zemesgrāmatās", kas stājās spēkā 2015. gada 1. janvārī, un ir uzskatāmi par sākotnējiem pasākumiem, kas vērsti uz nekustamā īpašuma objektu atsevišķu reģistrācijas procesu pārskatīšanu un Kadastra informācijas sistēmas un Datorizētās zemesgrāmatas informācijas apmaiņas procesu pārkārtošanu, veidojot slēgumu starp Kadastra informācijas sistēmu un Datorizēto zemesgrāmatu, kas ir saglabājams un pilnveidojams. Tādējādi tika pilnveidots informācijas apmaiņas process deviņu dažādu ar nekustamā īpašuma objekta reģistrāciju saistītu procedūru gadījumos. Vienlaikus tika virzīta Koncepcija, kas Ministru kabinetā apstiprināta 2015. gada 20. novembrī ar rīkojumu Nr. 734, atbalstot II risinājuma variantu, kas paredz sinhronizētas Kadastra informācijas sistēmas un zemesgrāmatas izveidi, uzlabojot savstarpējo datu apmaiņas iespējas un jaunas Nekustamā īpašuma valsts kadastra informācijas sistēmas izveidi ar mērķi uzlabot abu informācijas sistēmu datu kvalitāti, mazināt administratīvo slogu personām, vienlaikus paredzot abu minēto informācijas sistēmu ciešāku sadarbību un integrāciju, nodalot atbildību par datiem. Zemesgrāmatu likums noteic, ka zemesgrāmatās nostiprina (koroborē) tiesības uz nekustamiem īpašumiem, saprotot ar tiesībām arī tiesību nodrošinājumus un aprobežojumus, ja no likuma satura un tiešā jēguma neizriet pretējais. Zemesgrāmatas ir visiem pieejamas, un to ierakstiem ir publiska ticamība. Savukārt Kadastra likuma mērķis ir nodrošināt sabiedrību ar aktuālu kadastra informāciju par visiem valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem.Zemes reformu regulējošajos normatīvajos aktos noteiktā prasība par nekustamā īpašuma apgrūtinājuma ierakstīšanu zemesgrāmatā atzīmju veidā radījusi situāciju, ka Datorizētajā zemesgrāmatā tiek ierakstīti ne tikai liettiesiski apgrūtinājumi, kas radušies uz tiesiska darījuma, tiesas sprieduma vai cita dokumenta pamata, bet arī uz likuma pamata pastāvošie apgrūtinājumi (apgrūtinājumi, kas izriet no Aizsargjoslu likuma un aizsargājamām teritorijām, kultūras pieminekļi). Minēto apgrūtinājumu ierakstīšanu zemesgrāmatā reglamentē likuma "Par nekustamā īpašuma ierakstīšanu zemesgrāmatās" 11. pants, kas paredz, ka zemesgrāmatā tiek ierakstīti lēmumā par zemes īpašuma tiesību atjaunošanu vai zemes nodošanu īpašumā par samaksu, vai pirkuma līgumā norādīti īpašuma tiesību apgrūtinājumi, kas cita starpā tiek fiksēti arī zemes kadastrālās uzmērīšanas dokumentā, un laikā, kad tika izsniegtas kadastra izziņas, atspoguļoti arī Valsts zemes dienesta (turpmāk – Dienests) izsniegtajā kadastra izziņā. Savukārt, nepieciešamība zemesgrāmatā ierakstīt tiesību aprobežojumu attiecībā uz kultūras pieminekļiem noteikta ar 1993. gada 1. jūnija likumu "Grozījumi likumā "Par kultūras pieminekļu aizsardzību"". Tā kā regulējums noteikts ar grozījumiem, pirmšķietami, rodas priekšstats, ka likumdevējam sākotnēji nav bijusi vēlme šāda veida aprobežojumus ierakstīt zemesgrāmatā. Tomēr, ņemot vērā, ka likums "Par kultūras pieminekļu aizsardzību" tika pieņemts 1992. gada 12. decembrī, tas ir laikā, kamēr vēl nebija atjaunots 1937. gada Zemesgrāmatu likums (zemesgrāmatas darbība tika atjaunota ar 1993. gada 4. aprīli), 1993. gada 1. jūnija likuma "Grozījumi likumā "Par kultūras pieminekļu aizsardzību" pieņemšana apliecina likumdevēja vēlmi šāda veida aprobežojumus ierakstīt zemesgrāmatā. Saskaņā ar Kadastra likuma 2. panta pirmo daļu Kadastra likuma mērķis ir nodrošināt sabiedrību ar aktuālu kadastra informāciju par visiem valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem. Atbilstoši Kadastra likuma 3. panta pirmajai daļai nekustamā īpašuma valsts kadastrs (turpmāk – Kadastrs) ir vienota uzskaites sistēma, kas, realizējot administratīvus, organizatoriskus un tehnoloģiskus procesus, nodrošina datu iegūšanu par valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem, kā arī minēto datu uzturēšanu un izmantošanu tostarp kadastrālās vērtības aprēķināšanai. Saskaņā ar Kadastra likuma 71. panta pirmo daļu kadastrālo vērtību aprēķina cita starpā, ņemot vērā Kadastra informācijas sistēmā reģistrētos datus par nekustamā īpašuma objekta apgrūtinājumiem. Kā to paredz Kadastra likuma 44. panta pirmās daļas 1. punkta d) apakšpunkts Kadastra informācijas sistēmā tiek reģistrēti dati par nekustamā īpašuma objekta apgrūtinājumiem, un šo datu reģistrācijas kārtība noteikta Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi". Saskaņā ar minēto noteikumu 88.2 apakšpunktu Kadastra informācijas sistēmā nekustamā īpašuma objekta apgrūtinājumu, ja būvei noteikts valsts vai vietējās nozīmes kultūras pieminekļa statuss, aktualizē atbilstoši Valsts kultūras pieminekļu aizsardzības inspekcijas reģistram. Savukārt, atbilstoši minēto noteikumu 108. punktam, papildus zemes kadastrālās uzmērīšanas dokumentiem Kadastra informācijas sistēmā reģistrē nekustamā īpašuma objekta apgrūtinājumu, ja Valsts kultūras pieminekļu aizsardzības inspekcija sniedz ziņas par būves kultūras pieminekļa statusu vai par kultūras pieminekļa statusu zemei (norāda zemes vienības kadastra apzīmējumu un aizņemto platību). Kā to paredz minēto noteikumu 110. punkts nekustamā īpašuma objekta apgrūtinājumus aktualizē, ja Valsts kultūras pieminekļu aizsardzības inspekcija sniedz ziņas par būves kultūras pieminekļa statusu vai kultūras pieminekļa statusu zemei (norāda zemes vienības kadastra apzīmējumu un aizņemto platību).Izvērtējot spēkā esošo regulējumu zemesgrāmatas un kadastra darbības jomā, tostarp, kontekstā ar līdz šim atbalstītajiem politikas plānošanas dokumentiem, plānots, ka turpmāk zemesgrāmata uzturēs primāri informāciju par tiem apgrūtinājumiem, kas radušies līgumiski (līguma, testamenta vai tiesas lēmuma izrietošas lietu tiesības uz nekustamo īpašumu, kuru ierakstīšana zemesgrāmatā izriet no Civillikuma un *numerus clausus* principa (hipotēka, mantojuma tiesību, izpirkuma tiesība, atpakaļpirkuma tiesība, pirmpirkuma tiesība, uz nekustamo īpašumu nodibinātie servitūti u.c.)), bet Dienests informāciju par nekustamā īpašuma objekta apgrūtinājumiem (aizsargjoslas, apgrūtinātās teritorijas), kas maina objekta kadastrālo vērtību un nekustamā īpašuma nodokli un attiecas uz nekustamā īpašuma objektiem nevis uz īpašumiem. Koncepcija noteic turpmākos pasākumus datu aktualitātes nodrošināšanā un izslēdz iespēju, ka vieni un tie paši dati dublējas gan Kadastra informācijas sistēmā, gan Datorizētā zemesgrāmatā. Līdz ar to, Tieslietu ministrijas ieskatā šāds risinājums būtu atzīstams par efektīvāko, ne tikai datu aktualitātes nodrošināšanas nolūkā, bet arī no iestāžu resursu efektīvas pārvaldīšanas viedokļa. Jāatzīmē, ka datu aktualizācija Kadastra informācijas sistēmā notiek iestāžu sadarbības ietvaros bez maksas. Likums "Par kultūras pieminekļu aizsardzību" kā speciālais likums vēsturiski neparedz Valsts kultūras pieminekļu aizsardzības inspekcijas atbrīvojumu no kancelejas nodevas. Līdz ar to, nereti zemesgrāmatā attiecīgā atzīme nav ierakstīta ierobežoto Valsts kultūras pieminekļu aizsardzības inspekcijas finansiālo iespēju dēļ. Koncepcijas ieviešanas ietvaros izvērtēta procedūra – nekustamā īpašuma objekta apgrūtinājuma – kultūras pieminekļa statusa reģistrācija vai aktualizācija un secināts, ka atbilstoši Koncepcijā noteiktajam atbildības sadalījumam, apgrūtinājums – kultūras pieminekļa statuss turpmāk būtu reģistrējams tikai Kadastra informācijas sistēmā. Attiecīgi likumprojekts "Grozījumi likumā "Par kultūras pieminekļu aizsardzību"" (turpmāk - likumprojekts) noteic, ka apgrūtinājums – kultūras pieminekļa statuss reģistrējams Kadastra informācijas sistēmā.Likumprojekta paketē ietvertie likumprojekti paredz kompleksus risinājumus, lai atbilstoši Koncepcijai noteiktajam atbildības sadalījumam nodrošinātu jaunu regulējumu attiecībā uz apgrūtinājumu ierakstīšanu un nepieciešamības gadījumā to dzēšanu, izslēdzot, ka dati Datorizētā zemesgrāmatā un Kadastra informācijas sistēmā par apgrūtinājumiem atšķiras. Persona, nepieciešamības gadījumā ieskatoties Datorizētajā zemesgrāmatā, varēs iegūt pilnu informāciju par nekustamā īpašuma sastāvā ietilpstošajiem kadastra objektiem. Tehniskais risinājums nodrošinās personai ērtu risinājumu iegūt pilnu informāciju par nekustamo īpašumu no Datorizētās zemesgrāmatas un Kadastra informācijas sistēmas. Ar likumprojektu tiek izslēgtas normas attiecībā uz apgrūtinājuma – kultūras pieminekļa statuss – ierakstīšanu zemesgrāmatā. Līdz ar to, pēc likumprojekta spēkā stāšanās zemesgrāmatā nav ierakstāma atzīme par tiesību aprobežojumu, kas saistīts ar nekustamā īpašuma atzīšanu par kultūras pieminekli. Savukārt, kā to paredz likumprojekta 5. pants par pārejas noteikumu papildināšanu, tad zemesgrāmatu nodaļa atzīmi par tiesību aprobežojumu, kas saistīts ar nekustamā īpašuma atzīšanu par kultūras pieminekli, dzēš pēc programmatūras, kas nodrošina šī apgrūtinājumu reģistrāciju Kadastra informācijas sistēmā, izstrādes, izskatot uz konkrēto nekustamo īpašumu iesniegto nostiprinājuma lūgumu. Tādējādi izslēdzot, ka dati Datorizētā zemesgrāmatā un Kadastra informācijas sistēmā par apgrūtinājumiem atšķiras.Likumprojektā paredzēts, ka zemesgrāmatu nodaļas tiesnesis par to, vai nekustamā īpašuma atsavināšanas procesā nav jāpiemēro likuma "Par kultūras pieminekļu aizsardzību" 8. pantā noteiktie nosacījumi, pārliecinās pēc Kadastra informācijas sistēmas datiem vai zemesgrāmatas ierakstiem. Proti, izskatot nostiprinājuma lūgumu, zemesgrāmatu nodaļas tiesnesis pēc tiešsaistē saņemtajiem Kadastra informācijas sistēmas datiem pārliecinās, vai nekustamā īpašuma sastāvā nav nekustamā īpašuma objekts, kuram Kadastra informācijas sistēmā reģistrēts apgrūtinājums – Valsts aizsargājamais kultūras piemineklis. Ja no tiešsaistē saņemtajiem datiem tiek konstatēts šāda veida objekta apgrūtinājums Kadastra informācija sistēmā vai zemesgrāmatas nodalījumā izdarīta atzīme par tiesību aprobežojumu, nostiprinājuma lūgums ir apmierināms pie nosacījumiem, ja gūta pārliecība par likuma 8. panta nosacījumu izpildi – proti, nostiprinājuma lūgumam pievienots Valsts kultūras pieminekļu aizsardzības inspekcijas atteikums no pirmpirkuma tiesībām.Likumprojekts izslēdz likuma normu (14. panta ceturtā daļa), kas noteic, ka kultūras pieminekļu un to teritoriju iezīmēšanu administratīvi teritoriālo vienību plānos un valsts kadastrālās uzmērīšanas dokumentos nodrošina Dienests par valsts budžeta līdzekļiem, ņemot vērā, ka tā ir novecojusi un neaktuāla. No 1994. gada līdz 2005. gada beigām zemes kadastrālās uzmērīšanas darbus par valsts budžeta līdzekļiem organizēja un veica Dienests. Noteiktā kārtība, kādā Dienests veica zemes kadastrālās uzmērīšanas darbus par valsts budžeta līdzekļiem, netika grozīta līdz pat 2005. gada 31. decembrim. Ar 2006. gadu šo funkciju deleģēja valsts sabiedrībai ar ierobežotu atbildību "Latvijas Valsts mērnieks" (turpmāk – VSIA "Latvijas Valsts mērnieks"), kurai ar Ministru kabineta 2005. gada 9. novembra rīkojumu Nr. 725 "Par valsts sabiedrības ar ierobežotu atbildību "Latvijas Valsts mērnieks" dibināšanu" tika noteikti šādi uzdevumi:1. pamatojoties uz Dienesta un VSIA "Latvijas Valsts mērnieks" līgumu, par valsts budžeta līdzekļiem uzmērīt zemes robežas bijušajiem īpašniekiem, mantiniekiem, politiski represētajām personām un cilvēkiem ar īpašām vajadzībām, kā arī veikt mērniecības darbus, lai novērstu neprecizitātes Dienesta līdz šim veiktajos mērniecības darbos;2. veikt zemes kadastrālo uzmērīšanu;3. veikt topogrāfisko uzmērīšanu;4. izstrādāt zemes ierīcības projektus.Dažus gadus vēlāk, izvērtējot iespējamo alternatīvu valsts budžeta finansētās mērniecības nodrošināšanai ar šim nolūkam izveidotās valsts kapitālsabiedrības VSIA "Latvijas Valsts mērnieks" starpniecību, tika secināts, ka zemes uzmērīšanu par valsts budžeta līdzekļiem var nodrošināt Dienests, pieņemot lēmumus par zemes kadastrālo uzmērīšanu par valsts budžeta līdzekļiem un organizējot par valsts budžeta līdzekļiem veicamos zemes kadastrālās uzmērīšanas darbus (iepērkot zemes kadastrālās uzmērīšanas pakalpojumus).Tādējādi ar 2012. gada 1. janvāri zemes kadastrālās uzmērīšanas par valsts budžeta līdzekļiem organizēšanu, ievērojot noteikto procedūru, atkal pārņēma Dienests. VSIA "Latvijas Valsts mērnieks" 2012. gada 31. janvārī nodeva Dienestam personu sarakstu zemes kadastrālajai uzmērīšanai par valsts budžeta līdzekļiem, kurā iekļauto zemes vienību kopskaits sasniedza 6420 zemes vienības. |
| 3. | Projekta izstrādē iesaistītās institūcijas un publiskas personas kapitālsabiedrības | Ar Tieslietu ministrijas 2016. gada 15. februāra rīkojumu Nr. 1-1/61 "Par darba grupas izveidi" izveidota darba grupa, iekļaujot Tieslietu ministrijas, Dienesta, Tiesu administrācijas pārstāvjus un zemesgrāmatu nodaļu tiesnešus. Atsevišķos jautājumos regulējuma izstrādei tika pieaicināti Kultūras ministrijas un Ekonomikas ministrijas eksperti. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kadastra informācijas sistēmā uz 2017. gada 1. janvāri reģistrēti aptuveni 1,40 milj. nekustamo īpašumu un 821 041 unikālas personas, kas reģistrētas kā zemes īpašumu, ēku (būvju) īpašumu vai dzīvokļa īpašumu īpašnieki, bet, ja tādu nav, tiesiskie valdītāji vai lietotāji;Datorizētā zemesgrāmatā reģistrēti 1,25 milj. nekustamo īpašumu.Privātpersonas (fiziskās personas un privāto tiesību juridiskās personas), kā arī visas valsts pārvaldes iestādes (valsts un pašvaldību institūcijas), kuras plāno iegūt īpašumā nekustamo īpašumu, kas ir kultūras piemineklis, tā daļa vai atrodas kultūras pieminekļa teritorijā. Kadastra informācijas sistēmā reģistrēti 1,40 milj. īpašumu, savukārt zemesgrāmatā ierakstīti 1,25 milj. Līdz ar to likumprojekta cita sabiedrības mērķgrupa ir Kadastra informācijas sistēmā reģistrēto 150 000 nekustamo īpašumu, bet zemesgrāmatā vēl neierakstīto nekustamo īpašumu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Pilnveidots Datorizētās zemesgrāmatas un Kadastra informācijas sistēmas informācijas apmaiņas process, paplašinot to informācijas apjomu.Tiek paplašināts tās informācijas un datu apjoms, kuru Dienests no Kadastra informācijas sistēmas nodod zemesgrāmatai tiešsaistes datu pārraides režīmā. Valsts kultūras pieminekļu aizsardzības inspekcijai nav jāvēršas zemesgrāmatu nodaļā, iesniedzot nostiprinājuma lūgumu atzīmes ierakstīšanai. |
| 3. | Administratīvo izmaksu monetārs novērtējums | Likumprojektā ietvertajam tiesiskajam regulējumam ir ietekme uz administratīvajām izmaksām (naudas izteiksmē).Apgrūtinājumi, kas noteikti uz likuma pamata turpmāk nebūs jāieraksta gan Kadastra informācijas sistēmā, gan zemesgrāmatā (kultūras pieminekļi). Tādējādi administratīvās izmaksas sabiedrības mērķgrupai samazināsies par **72 032 *euro,*** jo nostiprinājuma lūgums zemesgrāmatā nebūs jāsniedz.Pieņēmumi:Vidējā vienas stundas darba likme Latvijā 2016. gadā – 4,81 *euro* (pēc CSP datiem par 2016. gadu).Vidēji patērētais laiks nostiprinājuma lūguma sagatavošanai un elektroniskai iesniegšanai – 10 min.Izmaksas nostiprinājuma lūguma e-parakstīšanai (laika zīmoga izmaksas, ja mēnesī paraksta no 501 līdz 1000 elektroniskiem dokumentiem) – 0,1565 *euro*.Apjoms – 8928 kultūras pieminekļi (sarakstā) no tiem 1113 objekti – nekustamie mākslas priekšmeti.Maksa par pakalpojumu – zemesgrāmata 7,11 *euro.*72 031,99 *euro* (8928 objekti \* 7,11 *euro* + 8928 objekti \* 4,81/6 + 8928 objekti \* 0,1565 *euro*).Kopā likumprojekta ietekmē administratīvais slogs un administratīvās izmaksas tautsaimniecībā samazināsies par **72 032 *euro*.** |
| 4. | Atbilstības izmaksu monetārs novērtējums | Likumprojekts šo jomu neskar |
| 5. | Cita informācija | Likumprojektu pavadošo likumprojektu paketē iekļautā regulējuma kopējais administratīvo izmaksu apjoms ir **765 205 *euro.*** |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |  |  |
| 5. Precizēta finansiālā ietekme | X |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar |
| 8. Cita informācija | Informācija par nepieciešamo papildu finansējumu sniegta likumprojektu "Grozījumi Zemesgrāmatu likumā" un "Grozījumi Nekustamā īpašuma valsts kadastra likumā" anotācijās, kas tiek virzīti vienotā paketē ar likumprojektu. Kopējās izmaksas abu institūciju informācijas sistēmu darbības nodrošināšanai likumprojektos ietvertā regulējuma ieviešanai sastāda 270 039 euro. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Tieslietu ministrijai nepieciešams izstrādāt grozījumus šādos normatīvajos aktos:Nekustamā īpašuma valsts kadastra likumā, paplašinot tās informācijas apjomu, kuru zemesgrāmatas saņem no Dienesta tiešsaistes datu apmaiņas režīmā, kā arī paredzot atsevišķus gadījumus, kad zemesgrāmata pārsūta personas nostiprinājuma lūgumu izmaiņu veikšanai Kadastra informācijas sistēmā, pilnveidojot iestāžu informācijas apmaiņu;Zemesgrāmatu likumā, paplašinot tās informācijas apjomu, kuru zemesgrāmatas saņem no Dienesta tiešsaistes datu apmaiņas režīmā, kā arī, radītas jaunas procedūras, kad personas nostiprinājuma lūgums zemesgrāmatu nodaļai uzskatāms par iesniegumu Dienestam kadastra datu reģistrācijai vai aktualizācijai, pilnveidojot iestāžu informācijas apmaiņu;likumā "Par nekustamā īpašuma ierakstīšanu zemesgrāmatās", nosakot ka ēku reģistrācijas gadījumos, kad normatīvie akti neparedz veikt būves kadastrālo uzmērīšanu, ierakstīšanai zemesgrāmatā nepieciešamā informācija tiek iegūta no Kadastra informācijas sistēmas;likumā "Par valsts un pašvaldību zemes īpašuma tiesībām un to nostiprināšanu zemesgrāmatās", paredzot izslēgt regulējumu par sagatavojamiem zemes robežu plānu, apgrūtinājumu plānu un zemes vienības daļas robežu plānu eksemplāriem, kas bija paredzēti iesniegšanai zemesgrāmatu nodaļā, un izslēgt regulējumu par kadastra izziņas sagatavošanu un izsniegšanu;Ministru kabineta 2003. gada 26. augusta noteikumos Nr. 473 "Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta", lai precizētu informāciju, kas norādāma sarakstā un datu bāzē, minot konkrēta objekta kadastra apzīmējumu;Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi", paredzot regulējumu attiecībā uz pirmās grupas ēku reģistrāciju uz deklarācijas pamata.Ministru kabineta noteikumu projekti tiks izstrādāti pēc likumprojekta pieņemšanas Saeimā 2. lasījumā. |
| 2. | Atbildīgā institūcija | Tieslietu ministrija sadarbībā ar Dienestu, Tiesu administrāciju, zemesgrāmatu nodaļām, Kultūras ministriju (Valsts kultūras pieminekļu aizsardzības inspekciju). |
| 3. | Cita informācija | Likumprojekts virzāms vienotā paketē ar likumprojektiem "Grozījumi Nekustamā īpašuma valsts kadastra likumā", "Grozījumi likumā "Par nekustamā īpašuma ierakstīšanu zemesgrāmatās", "Grozījumi Zemesgrāmatu likumā". Vienlaikus izstrādājams Tieslietu ministrijas iekšējs normatīvais akts (kārtība), kādā Dienests un zemesgrāmatu nodaļas apmainīsies ar informāciju un dokumentiem. Atzīmējams, ka kārtības mērķis nav pārskatīt ārējos normatīvajos aktos noteikto nepieciešamo dokumentu klāstu, bet noteiks ārējos normatīvajos aktos noteikto dokumentu nosūtīšanas kārtību. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tieslietu ministrijas tīmekļvietnē [www.tm.gov.lv](http://www.tm.gov.lv) sadaļā "Sabiedrības līdzdalība" 2017. gada 17. februārī tika publicēts paziņojums par sabiedrības līdzdalības iespējām. Informācija par likumprojektu un sabiedrības līdzdalības aktivitātēm ir ievietota arī Valsts kancelejas tīmekļvietnē. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam jebkurš sabiedrības pārstāvis no 2017. gada 17. februāra līdz 2017. gada 3. martam varēja rakstiski sniegt viedokli (iebildumus un priekšlikumus) par likumprojektu, to iesniedzot Tieslietu ministrijā vai nosūtot uz elektroniskā pasta adresi Ingrida.Reizina@tm.gov.lv. |
| 3. | Sabiedrības līdzdalības rezultāti | Viedokļi vai priekšlikumi par likumprojektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Dienests, Tiesu administrācija, zemesgrāmatu nodaļas, Kultūras ministrija (Valsts kultūras pieminekļu aizsardzības inspekcija). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas, esošās institūcijas netiek likvidētas vai reorganizētas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Reizina 67046137

Ingrida.Reizina@tm.gov.lv